### Beslutningstema

Der skal tages stilling til bevilling af kommunegaranti på 80 mio. kr. til etablering af 10 MW flisfyret varmeværk.

### Historik

Kommunalbestyrelsen har godkendt projektforslaget den 26. januar 2023.

### Sagsfremstilling

[adresse] har søgt om kommunegaranti på 80 mio. kr. til hhv. byggekredit og endelig finanisering i forbindelse med etablering af ny 10 MW fliskedel.

Flisanlægget etableres på [adresse] hvor værket i forvejen har eksisterende varmeproduktion.

Projektet understøtter den grønne opstilling og overgangen til fossilfri varmeforsyning gennem reduktion af CO2 udledningen samtidig med at opnås både en samfundsøkonomisk og selskabsøkonomisk gevinst.

Som Tønder Kommunes administrationspraksis angiver, er der udarbejdet en ekstern risikovurdering af rådgivningsfirmaet Bertil Friis og Arne Thomsen.

Her angives at projektet tager udgangspunkt i en meget velkendt og afprøvet teknologi og vil kunne fungere som såvel grund- mellem- og spidslastforsyning for fjernvarmeselskabet, idet der er gode muligheder for regulering af varmeproduktionen fra anlægget.

Risikovurderingen viser flere forhold som vægtes positivt, blandt andet:

* at værket har relativ stor tilslutning i området samt et støt stigende kundegrundlag med næsten 2900 kunder primo 2023, og stadigt stigende de kommende år, hvilket vil nedbringe gældsbyrden pr. tilsluttet kunde betragteligt
* at følsomhedsvurderingerne ikke udviser store negative udsving

Derimod vægtes negativt

* at værket har en ikke-ubetydelig gæld relateret til eksisterende anlæg samt
* at der ikke indgår egenfinansiering eller ydes tilskud fra eksterne til projektet

[adresse] er bekendt med, at en kommunal garantistillelse vil medføre en betaling af en garantiprovision ud fra den specifikke risiko i projektet og [adresse] som selskab.

Der er indhentet ekstern kreditvurdering med henblik på fastsættelse af niveauet for den løbende garantiprovision. Med baggrund i kreditvurderingen, hvor Tønder Fjernvarme har opnået en Failure Score på 95 og en insolvensrisiko på 0,06 %, indstilles, at den løbende garantiprovision fastsættes til en årlig minimumssats på 0,40 %. Det vil sige uændret i forhold til nuværende niveau.

### Økonomi

[adresse] har pt. 7 kommunegarantier med en samlet restgæld på 84,947 mio. kr. De samlede garantier ultimo 2022 til fjernvarmeværker i Tønder Kommune udgør 265,562 mio. kr.

### Lovgrundlag

Bekendtgørelse om kommunernes låntagning og meddelelse af garantier m.v.

### Fagchefen for Økonomi og Løn indstiller,

|  |  |
| --- | --- |
| at | der ydes kommunegaranti på 80 mio. kr. til 10 MW flisfyret varmeværk, |
| at | der opkræves stiftelsesprovision på 1 % af 80 mio. kr. samt løbende garantiprovision på 0,4 %, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 23. august 2023, pkt. 8:

Indstillingen anbefales.

Mikael Jespersen og Erling Lauridsen deltog ikke i mødet.

### Beslutning

Indstillingen godkendt.